stanford-oval/wikipedia huggingface dataset:
הקלמרים
פרקים > עונה 5

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 61 | 1 | היועץ | 30 ביוני 2016 |
| 62 | 2 | מה קורה אח שלי | 3 ביולי 2016 |
| 63 | 3 | לא מבין בכדורגל | 4 ביולי 2016 |
| 64 | 4 | חי בתן לי | 5 ביולי 2016 |
| 65 | 5 | שונא את מלי רשף | 6 ביולי 2016 |
| 66 | 6 | הכובע | 7 ביולי 2016 |
| 67 | 7 | שוש עצבנית | 10 ביולי 2016 |
| 68 | 8 | זה לא צחוק | 11 ביולי 2016 |
| 69 | 9 | רק בריאות | 12 ביולי 2016 |
| 70 | 10 | אוכל לאט | 13 ביולי 2016 |
| 71 | 11 | פסטה פתיתים ופיתה עם ופלים | 14 ביולי 2016 |
| 72 | 12 | שלעולם לא ניפרד | 17 ביולי 2016 |
| 73 | 13 | הנמרח | 18 ביולי 2016 |
| 74 | 14 | החדשה | 19 ביולי 2016 |
| 75 | 15 | העוגה | 20 ביולי 2016 |
| 76 | 16 | כתבת צבע | 21 ביולי 2016 |
| 77 | 17 | לא זורם | 24 ביולי 2016 |
| 78 | 18 | נמוך | 25 ביולי 2016 |
| 79 | 19 | עושים היסטוריה | 26 ביולי 2016 |
| 80 | 20 | מישהו לא ממשיך איתנו (פרק מיוחד) | 27 ביולי 2016 |
פרקים > עונה 6

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 81 | 1 | זוג או פרט | 29 ביוני 2017 |
| 82 | 2 | חברים | 29 ביוני 2017 |
| 83 | 3 | צ'יטה | 29 ביוני 2017 |
| 84 | 4 | אבא פלוס מע"מ | 2 ביולי 2017 |
| 85 | 5 | עגבניות | 3 ביולי 2017 |
| 86 | 6 | לקלמר שאני הכי אוהב | 4 ביולי 2017 |
| 87 | 7 | מה שוש רצתה | 5 ביולי 2017 |
| 88 | 8 | מתנות קטנות | 6 ביולי 2017 |
| 89 | 9 | לא יוצאים לשירותים | 9 ביולי 2017 |
| 90 | 10 | תחזיר לנו את הכיתה | 10 ביולי 2017 |
| 91 | 11 | קורנפלקס | 11 ביולי 2017 |
| 92 | 12 | הבנים והבנות | 12 ביולי 2017 |
| 93 | 13 | הכל מבינה | 13 ביולי 2017 |
| 94 | 14 | כאן בונים | 16 ביולי 2017 |
| 95 | 15 | זיכרון גורלי | 17 ביולי 2017 |
| 96 | 16 | הפרעת אכילה | 18 ביולי 2017 |
| 97 | 17 | אבא גנוב | 19 ביולי 2017 |
| 98 | 18 | פורים | 20 ביולי 2017 |
| 99 | 19 | טקס פרסי הפספוסים (פרק מיוחד) | 23 ביולי 2017 |
| 100 | 20 | מייקינג אוף (פרק מיוחד) | 23 ביולי 2017 |
פרקים > עונה 7

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 101 | 1 | וניל | 28 ביוני 2018 |
| 102 | 2 | המשקיען | 28 ביוני 2018 |
| 103 | 3 | השומר | 1 ביולי 2018 |
| 104 | 4 | עונש קולקטיבי | 2 ביולי 2018 |
| 105 | 5 | הקוסם | 3 ביולי 2018 |
| 106 | 6 | המסיבה | 4 ביולי 2018 |
| 107 | 7 | כוכבות בבית ספר | 5 ביולי 2018 |
| 108 | 8 | תלבושת אחידה | 8 ביולי 2018 |
| 109 | 9 | ספויילרים | 9 ביולי 2018 |
| 110 | 10 | קר שם בחוץ | 10 ביולי 2018 |
| 111 | 11 | משקפיים | 11 ביולי 2018 |
| 112 | 12 | נא לא להעתיק | 12 ביולי 2018 |
| 113 | 13 | מחמאות | 15 ביולי 2018 |
| 114 | 14 | אוטו גלידה | 16 ביולי 2018 |
| 115 | 15 | הבושם | 17 ביולי 2018 |
| 116 | 16 | מוצרט | 18 ביולי 2018 |
| 117 | 17 | הנהג | 19 ביולי 2018 |
| 118 | 18 | להעיר את שוש | 23 ביולי 2018 |
| 119 | 19 | התשמע קולי | 24 ביולי 2018 |
| 120 | 20 | פחדן | 25 ביולי 2018 |
פרקים > עונה 8

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 121 | 1 | הקמע | 30 ביוני 2019 |
| 122 | 2 | סוכריות | 30 ביוני 2019 |
| 123 | 3 | מזל על הזמן | 1 ביולי 2019 |
| 124 | 4 | יום ספורט | 2 ביולי 2019 |
| 125 | 5 | סרטון פתיחת מתנות | 3 ביולי 2019 |
| 126 | 6 | החלוק | 4 ביולי 2019 |
| 127 | 7 | האות רי"ש | 7 ביולי 2019 |
| 128 | 8 | שחקן שחקן | 8 ביולי 2019 |
| 129 | 9 | נוח לחפירה | 9 ביולי 2019 |
| 130 | 10 | יוטיובר | 10 ביולי 2019 |
| 131 | 11 | שף נגד שף | 11 ביולי 2019 |
| 132 | 12 | בין הכיסאות | 14 ביולי 2019 |
| 133 | 13 | לא מוזמן | 15 ביולי 2019 |
| 134 | 14 | הפנתר השקוף | 16 ביולי 2019 |
| 135 | 15 | אנגלית | 17 ביולי 2019 |
| 136 | 16 | המקלובה של אבנר | 18 ביולי 2019 |
| 137 | 17 | אוהדות שרופות | 21 ביולי 2019 (הועלה בערב עקב צום י"ז בתמוז) |
| 138 | 18 | הקובייה | 22 ביולי 2019 |
| 139 | 19 | הפרגולה | 23 ביולי 2019 |
| 140 | 20 | נהיגה מונעת | 24 ביולי 2019 |
פרקים > עונה 9 (פרקי ה"ספיישל")

| מספר הפרק בסדרה | מספר הפרק בעונה | שם הפרק | תאריך שידור מקורי ישראל |
| --- | --- | --- | --- |
| 141 | 1 | הקלמרים חוזרים - חלק א׳ | 14 באפריל 2024 |
| 142 | 2 | הקלמרים חוזרים - חלק ב׳ | 15 באפריל 2024 |
| 143 | 3 | יוצאים לשירותים | 16 באפריל 2024 |
| 144 | 4 | כן נפסיק לשיר | 17 באפריל 2024 |
ישיבת פחד יצחק

| --- | --- |

מימין התמונה: מבנה הישיבה בעל גג המפרשים
 ישיבה
 השתייכות:  זרם ליטאי
 תקופת הפעילות:  ה'תשמ"א–הווה
 מייסדים:  הרב יצחק הוטנר, הרב יונתן דייוויד
 בעלי תפקידים
 מנהל:  הרב אהרון לסקר
 ראש הישיבה:    הרב יונתן דייוויד
 תלמידים
 :  כ-70 בחורים ו-50 אברכים.
 מיקום
 מיקום:  הר נוף, ירושלים
 מדינה:  ישראל ישראל
 קואורדינטות:  31°47′24″N 35°10′33″E﻿ / ﻿31.790083333333°N 35.175777777778°E﻿ / 31.790083333333; 35.175777777778
  (למפת ירושלים מוגדלת) ישיבת פחד יצחק(למפת ירושלים רגילה) ישיבת פחד יצחק(למפת הרי ירושלים רגילה) ישיבת פחד יצחק(למפת הרי ירושלים מוגדלת) ישיבת פחד יצחק
 
ישיבת פחד יצחק היא ישיבת קיבוץ ליטאית בשכונת הר נוף בירושלים. הישיבה נוסדה ב-1981 בידי הרב יונתן דייוויד, והיא נקראת על שם רבו וחמיו, הרב יצחק הוטנר מחבר ספר "פחד יצחק".
היסטוריה

נוסדה בשנת ה'תשמ"א בידי הרב יונתן דייוויד, תלמידו וחתנו של הרב יצחק הוטנר שעל שמו נקראת הישיבה. כבר בשנת ה'תשכ"ה תכנן הרב הוטנר את הקמתה של הישיבה, אולם נפטר לפני שהספיק לבצע זאת.
בשנים ה'תשנ"ב - ה'תשנ"ג כיהן אף הרב גבריאל יוסף לוי כראש ישיבה, לבקשת הרב דייוויד, אך לאחר מכן פרש לשם הקמת ישיבת באר התורה.
בהמשך מינה הרב יונתן דייוויד את תלמידו הרב חיים יצחק קפלן לר"מ בישיבה, לימים נתמנה הרב קפלן למשגיח בישיבת חברון אך נותר אף בתפקידו זה.
בתחילה הייתה הישיבה ככל ישיבה גדולה, המקבלת בחורים בסיום לימודיהם בישיבה קטנה, אך לאחר מכן שונתה ל"ישיבת קיבוץ" המקבלת רק בחורים שכבר למדו כמה שנים בישיבה גדולה.
הישיבה ממוקמת ברחוב הקבלן בהר נוף, ומונה כשבעים בחורים.
סגנון הישיבה

אופי הישיבה הוא כפי שהנהיג  הרב הוטנר, המשלב את הרוח המקובלת בישיבות על פי הסבא מסלבודקה, עם עיסוק עמוק במחשבת ישראל, בדגש על משנת המהר"ל מפראג. הרב דייוויד מעביר מדי שבוע שיעור בספרי המהר"ל לאברכי הישיבה. מספר פעמים בשנה הוא מוסר "מאמר" בענייני המועד, על פי דרכו של מהר"ל.
סגנון הלימוד העיוני בישיבה שונה מרוב הישיבות הליטאיות, ושם דגש מיוחד על הבנה עמוקה בפשט הכתוב ודקדוק במילות הטקסט. כשהעיון בזה מבוכר על פני פלפולים רחבים ויצירת "מערכות".
הישיבה מתאפיינת במיוחד במרכזיות של מושגי "רב ותלמיד" שבה, הכוללים דגש רב על ההתלמדות מרב ועל כבודו, זאת כחלק ממורשת הוטנר. כך מדקדקים בישיבה, לדוגמה, שלא לצאת מחדרו של ראש הישיבה בגב אליו, לעמוד בעת כניסתו ויציאתו מבית המדרש, לכל אורך הדרך מהפתח אל מקומו וחזור, וכדומה. וככלל, ישנה בישיבה יראת כבוד נדירה וניכרת כלפי הרב דייוויד, המהווה הדמות הדומיננטית והמרכזית בישיבה.
כאמור, לישיבה מתכונת של "ישיבת קיבוץ", בנוסף, ישנם תלמידים שאינם עוברים ממקום לימודיהם אל הישיבה, אלא מגיעים אליה לתקופות מסוימות, במסגרת המכונה "חיזוק", ושבים לאחר מכן למקומם.
בישיבה אף קבוצת בני חוץ לארץ, בעיקר מצרפת, להם ישנו שיעור בפני עצמו.
בהיכל הישיבה שוכן הכולל מטעמה "אור אליהו" המונה כחמישים אברכים.
במבנה הישיבה נמצאת גם הישיבה הקטנה "זרע יצחק", ישיבה לצעירים שקרויה גם היא על שמו של הרב יצחק הוטנר, בראשות הרב חיים גרין והרב עקיבא בירנבוים. הישיבה השתייכה בעבר לישיבת האם "פחד יצחק", ב-2004 נפרדה מהישיבה גדולה כיום היא שוכנת באותו הבניין בשכירות ובמקביל בונה את בניינה החדש ברחוב חי טייב.
הערות שוליים

↑  גדול הדור שבחר לחיות במסתרים • פרופיל, באתר בחדרי חרדים
↑  הבן של ר' נפתלי: המשגיח הצעיר של עולם הישיבות, באתר אקטואליק, ‏2019-10-17
ערך זה הוא קצרמרבנושא ישיבות ובנושא ירושלים. אתם מוזמנים לתרום לוויקיפדיה ו.
משרד היועץ המשפטי של הבית הלבן

| --- | --- |


דייוויד וורינגטון היועץ המשפטי לבית הלבן (2025)
 איוש נוכחי:  דייוויד וורינגטון
 תאריך כניסה לתפקיד:  20 בינואר 2025
 דרכי מינוי:  נשיא ארצות הברית
 תחום שיפוט:  ארצות הברית ארצות הברית
 כפוף:  נשיא ארצות הברית
 מעון:  האגף המערבי של הבית הלבן
 מושב המשרה:  וושינגטון די. סי.
 ייסוד המשרה:  1943
 איוש ראשון:  סמואל אירווינג רוזנמן
 
היועץ המשפטי של הבית הלבן (באנגלית: White House Counsel) הוא חלק מהסגל של נשיא ארצות הברית שתפקידו העיקרי הוא לספק לנשיא ייעוץ משפטי מקיף בכל הנוגע לתפקידו ולפעילות הממשל. היועץ המשפטי עומד בראש משרד היועץ המשפטי, הכולל צוות עורכי דין וצוות תמיכה המספקים שירותים משפטיים מגוונים לנשיא ולמשרד הבית הלבן.
היועץ המשפטי לבית הלבן הנוכחי הוא דייוויד וורינגטון שנכנס לתפקידו ב-20 בינואר 2025.
תפקידים

ייעוץ משפטי מקיף: מתן ייעוץ משפטי בכל הנוגע להחלטות מדיניות, חקיקה, אתיקה, גילויים פיננסיים וניגודי עניינים.
הגדרת גבולות: הגדרת ההבדל בין פעילות רשמית לפוליטית, וכן פיקוח על מינויים ומינויים שיפוטיים.
טיפול בעניינים מיוחדים: טיפול בחנינות נשיאותיות, בחינת חקיקה והצהרות נשיאותיות, וכן ניהול תביעות משפטיות נגד הנשיא.
קישור מול מחלקת המשפטים: משמש כגורם מקשר בין הבית הלבן למחלקת המשפטים.
הערות שוליים

↑  Internship Departments, The White House
חן מזרחי (סטנדאפיסט)

| --- | --- |

 לידה:  5 ביולי 1985 (בן 39) תל אביב-יפו, ישראל ישראל 
 סוגה מועדפת:  קומדיה
 מדינה:  ישראל 
 עיסוק:  סטנדאפיסט,  שחקן
 מקום לימודים:  מכללת מקס פיין 
 פרופיל ב-IMDb
 
חן מזרחי (נולד ב-5 ביולי 1985) הוא סטנדאפיסט, קומיקאי ושחקן ישראלי.
ביוגרפיה

מזרחי נולד וגדל בשכונת התקווה שבתל אביב, לצד שני אחים ואחות. סבו מצד אמו הוא ניצול שואה שעלה מפולין. התחנך בגימנסיה. למד במכללת מקס פיין. שירת בצה"ל בחיל האוויר.
ביוגרפיה > קריירה

בגיל 16 התחיל להופיע במועדון הקאמל קומדי קלאב, כשלימים הפך לאמן הבית. ב-2010 שיחק בתפקיד משני בסדרת דרמת הפשע "הבורר" בתור נהג משאית, ולאחר מכן הנחה תוכניות דוקו-ספורט בערוץ הגברים הישראלי אגו. ב-2012 הצטרף לפאנל התוכנית הסאטירית "צחוק מעבודה" בערוץ 2 של הזכיינית רשת, וב-2016 החל לשחק בערוץ קומדי סנטרל ישראל בסדרה הקומית "שותפים" יחד עם גדי וילצ'רסקי, שם גם היה יוצר וכותב. באותה שנה השתתפו השניים גם בפרסומת למותג השתייה המוגזת פפסי בישראל, לצדה של בר רפאלי.
מזרחי שיחק בעונות השנייה והשלישית של הסדרה הקומית "שנות ה-80" ברשת 13, בתפקיד בבר המגזימן. ב-2018 שיחק בסיטקום "טרנינג". ב-2019 השתתף בקמפיין מפלגת הליכוד לצד ראש ממשלת ישראל בנימין נתניהו. ב-2020 היה פרזנטור של פיצה האט בישראל. בנוסף באותה שנה התמודד במקצה ה-VIP של "נינג'ה ישראל" בקשת 12, והגיע בו למקום השביעי. בשנת 2024 החל להשתתף ב"מועדון הסטנד-אפ" ששודר בכאן 11.
ביוגרפיה > חיים אישיים

נשוי ואב לשתי בנות.
הערות שוליים

↑  שותפים - צפו בפרקים הראשונים, באתר HOT
↑  לידור זוארץ, חיבור מצחיק: בר רפאלי וחן מזרחי משתפים פעולה, באתר פרוגי, 22 במאי 2016
בג"ץ בן מאיר נגד הכנסת

| --- | --- |

 מידע החלטה
 ערכאה:  בית המשפט העליון
 תאריך החלטה:  27 במאי 2018
 החלטה
 הוחלט פה אחד לדחות את העתירות
 חברי המותב
 נשיא בית המשפט:  אסתר חיות
 חברי המותב:  אסתר חיות, חנן מלצר, יורם דנציגר, ניל הנדל, עוזי פוגלמן, יצחק עמית, נועם סולברג, אורי שהם, מני מזוז
 
בג"ץ בן מאיר נגד הכנסת (בג"ץ 5744/16 עו"ד שחר בן מאיר נ' הכנסת) הוא פסק דין שעסק בשאלה משפטית חוקתית שנויה במחלוקת - תיקון חוקה שאינו חוקתי. בבסיס הדיון עמדה הצעת חוק לתיקון חוק יסוד: הכנסת שתאפשר לחברי הכנסת להדיח חבר כנסת מכהן אם הוא שולל את זהותה של ישראל כמדינה יהודית ודמוקרטית, מסית לגזענות או תומך במאבק מזוין נגד ישראל. העותרים טענו שמדובר בפגיעה קשה בזכות לבחור ולהיבחר. מבלי להכריע בשאלה האם אכן רשאי בית המשפט לדון בעתירות נגד חוק יסוד, אישר בג"ץ את התיקון וקבע שהוא לא פוגע פגיעה ממשית בעקרונות היסוד של השיטה.
רקע

תיקון מספר 9 לחוק יסוד: הכנסת, שהתקבל בי"ג אב התשמ"ה (יולי 1985), הכניס לחוק היסוד את סעיף 7א, הקובע כי רשימת מועמדים לא תוכל להשתתף בבחירות אם היא שוללת את זהותה של ישראל כמדינה יהודית או דמוקרטית או מסיתה לגזענות. תיקון מספר 35 שהתקבל בד' אייר התשס"ב (מאי 2002) הרחיב את תחולת החוק גם למועמד ספציפי ולאו דווקא לרשימת מועמדים. כמו כן הוסיף התיקון על שתי העילות הללו עילה נוספת לפסילת מועמדות - תמיכה במאבק מזוין נגד ישראל. התיקון קבע גם שוועדת הבחירות תחליט אם מועמד מסוים עונה על אחת עילות הפסילה, אך החלטתה דרושה אישור של בית המשפט העליון.
בשנת 2016 עלתה הצעת חוק לתיקון נוסף לחוק היסוד, לפיו הכנסת תוכל בעצמה להדיח חבר כנסת מכהן מתפקידו אם מתקיימת בו אחת העילות המאפשרות את פסילת מועמדותו: שלילת זהותה של מדינת ישראל כמדינה יהודית ודמוקרטית, הסתה לגזענות או תמיכה במאבק מזוין נגד ישראל. על פי התיקון, הצעת הדחה כזו דורשת המלצה של 70 חברי כנסת (הכוללים לפחות 10 חברי אופוזיציה) לוועדת הכנסת, אישור של ועדת הכנסת על פי הסכמה של שלושה רבעים מחבריה, ולבסוף הסכמה של 90 חברי כנסת שאכן מתקיימת בחבר הכנסת הנידון אחת מעילות הפסילה. החלטה כזו לא יכולה להתקבל בתקופת בחירות. בשונה מפסילת מועמדות לפני הבחירות, הדחת חבר כנסת מכהן לא דורשת באופן מובנה אישור מבית המשפט, אך חבר הכנסת המודח יכול לערער על ההחלטה לבית המשפט העליון. החוק התקבל בי"ד תמוז התשע"ו (יולי 2016).
העתירה לבג"ץ

לאחר אישור הצעת החוק בוועדת חוקה, הוגשה עתירה לבג"ץ נגד התיקון לחוק. לדברי העותרים תיקון חוק היסוד פוגע פגיעה קשה בזכות לבחור ולהיבחר, בחופש הביטוי ובעיקרון הפרדת הרשויות.
הקושי המובנה בעתירה מסוג זה הוא שמדובר בעתירה לפסילת תיקון לחוק יסוד. אף על פי שאין חוקה בישראל, בית המשפט מתייחס לחוקי היסוד של הכנסת כאל חוקה חלקית, ולכן פוסל חוקים שפוגעים בצורה לא מידתית בעקרונות הכתובים בחוקי היסוד. לפי גישה זו, לכנסת יש שני כובעים: בכובע אחד היא משמשת כרשות מחוקקת, כאשר היא מחוקקת חוקים רגילים. בכובעה השני - הגבוה יותר - משמשת הכנסת כרשות מכוננת, כאשר היא מכוננת חוקי-יסוד שהופכים לחלק מהמארג החוקתי. מכח חוקי היסוד בית המשפט שואב את כוחו להגביל את יכולת החקיקה של הכנסת, כאשר היא פוגעת בעקרונות החוקתיים שבחוק יסוד מסוים. לפי הגיון זה, אין בסמכותו של בית המשפט להפעיל ביקורת שיפוטית על חוקי היסוד עצמם.
שאלה זו על היבטיה השונים ידועה במשפט חוקתי כשאלת השימוש בדוקטרינת התיקון החוקתי שאינו חוקתי. על פי דוקטרינה זו, לא כל תיקון יכול להיכנס לחוקה, אלא יש להפעיל ביקורת שיפוטית גם על תיקונים לחוקה ולפוסלם אם הם פוגעים קשות בעקרונות היסוד של השיטה המשפטית. בחוקות מסוימות, כמו חוקת ארצות הברית או חוקת גרמניה, ישנם סעיפים משוריינים בפסקת 'נצחיות' שלא מאפשרת את תיקונם העתידי. בישראל, לעומת זאת, אין הגבלה בחוקי היסוד עצמם לאופי חוקי היסוד שניתן להוסיף ולכונן. מה עוד שגם כאשר החוקה אוסרת על תיקון חוקתי מסוים, הדבר מעלה שאלות כבדות משקל בפילוסופיה ובלוגיקה באשר לאפשרות של 'הדור המכונן' להגביל את הדורות אחריו ואת תפיסת עולמם ובאשר ללגיטימציה של בית משפט להגביל את סמכויותיה של הרשות המכוננת.
למעשה, השופטים הסכימו כי לא ראוי בשלב זה להכריע בשאלה האם ניתן לאמץ את דוקטרינת התיקון החוקתי שאינו חוקתי במשפט הישראלי, וגם אין צורך בכך, מפני שהפגיעה של התיקון הנידון בעקרונות יסוד כלל אינה מתקרבת לרף הגבוה הנדרש כדי להצדיק שימוש בדוקטרינה חריגה זו. יתר על כן, השופטים נעם סולברג ואורי שהם סברו שבמקרה זה אין אפילו שינוי או פגיעה בזכות לבחור ולהיבחר, אלא רק יצירת מסגרת נוספת בה המאזנת זכות זו עם עקרונות אחרים, איזון שכבר קיים ממילא במסגרת שונה בסעיף 7א לגבי פסילת מועמדים.
הערות שוליים

↑
↑
↑
↑   סעיף 42א(ג)(2) לחוק יסוד:הכנסת, ספר החוקים הפתוח, באתר ויקיטקסט
↑   סעיף 42א(ג)(1) לחוק יסוד: הכנסת, ספר החוקים הפתוח, באתר ויקיטקסט
↑   סעיף 42א(ג)(5) לחוק יסוד: הכנסת, ספר החוקים הפתוח, באתר ויקיטקסט
↑   סעיף 42א(ג)(4) לחוק יסוד: הכנסת, ספר החוקים הפתוח, באתר ויקיטקסט
מערת נשימת הדרקון

| --- | --- |
אין תמונה חופשית
 מידע כללי
 מדינה:  נמיביה נמיביה
 מיקום:  Otjozondjupa Region, נמיביה
 קואורדינטות:  19°28′05″S 17°47′08″E﻿ / ﻿19.468055555556°S 17.785555555556°E﻿ / -19.468055555556; 17.785555555556
 עומק:  84 מ' 
 גובה מעל פני הים:  1,540 מטר
  (למפת נמיביה מוגדלת) וינדהוק ואלוויס ביי סווקופמונד צואמב קיטמנסהופ אנגולה זמביה בוטסואנה דרום אפריקה האוקיינוס האטלנטי מערת נשימת הדרקון(למפת נמיביה רגילה) וינדהוק ואלוויס ביי סווקופמונד צואמב קיטמנסהופ אנגולה זמביה בוטסואנה דרום אפריקה האוקיינוס האטלנטי מערת נשימת הדרקון he
 
מערת נשימת הדרקון (באנגלית: Dragon's Breath Cave) היא מערה שבה נמצא האגם התת-קרקעי הגדול בעולם. מיקומה סמוך למדבר קלהארי שבדרום אפריקה, בנמיביה. המערה נקראת כך בשל האוויר הלח העולה מפתחה לפני השטח.
גילוי ומחקר המערה

המערה נתגלתה ב-1986 על ידי החוקר ג'ון אייריש אשר עבד כאנטומולוג במוזיאון הלאומי של נמיביה.
הוא עסק במחקר בספלאולוגיה וחקר את אוכלוסיית בעלי החיים במערה.
תגליתו חשפה פתח מערה, שהכניסה ממנו עוברת דרך מצוק סלעי מורכב לטיפוס, הבנוי מארבעה חלקים - באורכי 5 מטרים, 7 מטרים, 12 מטרים, ומקטע אחרון באורך 36 רגלים היורד בסופו אל תוך האגם התת-קרקעי הגדול בעולם. צוללנים שחקרו את המקום נתקלו בקשיים רבים להעריך את עומקו, כאשר היו מסוגלים להגיע לכל היותר לעומק של כ-130 מטרים, מה שלא הספיק כדי להעריך את מיקום הקרקעית.
בשנת 2020 האגם עבר מיפוי תלת-ממדי על ידי טכנולוגיה ניסיונית של רובוט שנבנה לצלילת מעמקים באגמים. במיפוי התגלה שעומק האגם הוא 204 מטרים, ושרוחבו 175 מטרים.
גילוי ומחקר המערה > בעלי החיים במערה

במחקר זואולוגי שנערך באזור בסוף המאה ה-20, התגלו במערה ובסביבתה מספר מיני בעלי חיים ייחודיים שמתקיימים רק באזור זה של נמיביה.
בין מינים אלו נמצא מין של סרטנאים בשם Namibianira Dracohalitus, שנקרא על שם מערת נשימת הדרקון. הפרטים שהתגלו במערה ייחודיים במידותיהם לעומת פרטים נוספים שנמצאו. בנוסף, חיים באגם שפמנוני מערות זהובים.
הערות שוליים

1 2  Dragon’s Breath Cave Holds the World’s Largest Underground Lake, באתר Lake Scientist
↑  Caves in Namibian History
1 2  AI powered drone creates a 3D map of the Dragon's Breath Cave, a 670-foot deep underground lake in Namibia that no one had fully explored because it's so deep, daily mail
↑  Austin’s Stone Aerospace shoots for the stars, statesman
↑  Brian Kinsley, A new genus of aquatic cave-dwelling isopod from Namibia
↑  Subterranean Fishes of the World, cavefishes
Boy (אלבום)

Boy (ילד) הוא אלבום הבכורה של להקת הרוק האירית U2. הוא הופק על ידי סטיב ליליווייט ויצא ב-20 באוקטובר 1980 באיילנד רקורדס.
במקור האלבום היה אמור להיות מופק על ידי מרטין האנט. אך בסופו של דבר הוא הוחלף בליליווייט. Boy הוקלט בין יולי לספטמבר 1980 באולפני Windmill Lane שבדבלין. ליליווייט השתמש בטכניקות הפקה חדשניות. למשל, הוא הקליט את מולן ג'וניור מתופף בזמן שהוא נמצא בחדר מדרגות. הוא הקליט גם רעשים מבקבוקים מתנפצים ומזלגות שמקישות על גלגל אופניים מסתובב. חברי הלהקה הרגישו שלליליווייט יש השפעה מאוד מעודדת ויצירתית עליהם, ולאחר מכן הוא הפך למפיק קבוע שלהם.
מבחינה תמטית, המילים באלבום עסקו בגיל ההתבגרות, בתמימות ובמעבר לבגרות. נושאים אלו קיבלו ייצוג גם על עטיפת האלבום דרך התמונה של פניו של ילד קטן.
Boy קיבל בעיקר ביקורות חיוביות. האלבום כלל את הסינגל "I Will Follow", שהיה הסינגל הראשון של U2 אשר הושמעה ברדיו האמריקאי. המיקום הגבוה ביותר שאליו הגיע האלבום במצעדי האלבומים באנגליה היה 52, ובמצעדי האלבומים בארצות הברית 63. לאחר צאת האלבום, הלהקה יצאה לסבב ההופעות הבינלאומי הראשון שלה. ב-2003 האלבום נכלל ברשימת 500 האלבומים הגדולים בכל הזמנים של מגזין רולינג סטון במקום 417. ב-2008 האלבום יצא במהדורה חדשה עם סאונד משודרג.
הפקה

במקור המפיק של ג'וי דיוויז'ין, מרטין האנט, היה אמור להפיק את האלבום, אך היה נסער מדי לאחר התאבדותו של סולן ג'וי דיוויז'ן, איאן קרטיס. Boy הוקלט באולפני Windmill Lane שבדבלין, מיולי עד לספטמבר 1980,. התופים הוקלטו בחדר המדרגות שליד משרד הקבלה שבאולפן בגלל רצונו של ליליווייט להשיג "את צליל הנקישות המדהים הזה". הם היו חייבים לחכות עד שפקידת הקבלה תלך הביתה בערבים, מכיוון שהטלפון היה מצלצל מדי פעם ומפריע להקלטה.
כמה מהשירים באלבום, למשל "An Cat Dubh" ו-"The Ocean", נכתבו והוקלטו באולפן. רבים מהשירים נבחרו מהרפרטואר של הלהקה שכלל 40 שירים באותה התקופה, למשל "Stories for Boys", "Out of Control" ו-"Twilight".
הגיטריסט, דה אדג', הקליט את כל השירים עם גיטרת Gibson Explorer. הוא שאב השראה מהמוזיקה שהקשיב לה באותה התקופה, כמו טלוויזיה וסוזי והבנשיז.
נושא

האלבום עוסק במעבר מגיל הילדות לגיל הבגרות, עם מילים ומוזיקה שיוצרות אווירה הבוחנת את שחר המיניות ("An Cat Dubh"), הכניסה לגיל ההתבגרות ("Twilight"), תמותה ("Out of Control"), הגלות מן העבר בגלל הזמן שעובר ולא עוצר ("Into the Heart"), הפרעות נפשיות ("The Electrical Co.") ושאפתנות צעירה ("The Ocean").
"I Will Follow" מתרכז בטראומה שחווה בונו ממותה של אמו, אשר מתה כאשר היה נער צעיר.
ישנן התייחסויות ספרותיות רבות באלבום. שם השיר "Shadows and Tall Trees" מגיע משם פרק בספרו הדיסטופי של ויליאם גולדינג, בעל זבוב. בשיר "The Ocean", מוזכר הרומן של אוסקר ויילד, תמונתו של דוריאן גריי.
הפצה

Boy הופץ לראשונה ב-20 באוקטובר 1980. הילד אשר מופיע על העטיפה של האלבום הוא פיטר רואן, אחיו של חברו של בונו, גוגי. הוא מופיע גם על האלבומים Three, War, The Best of 1980-1990, Even Better than the Real Early Stuff, Early Demos ועוד סינגלים.
הצלם, הוגו מקגינס, ומעצב העטיפה, סטיב אווריל, חבר של הבסיסט אדם קלייטון, עבדו עם U2 על אלבומים נוספים. בהוצאה האמריקאית ובהוצאה הקנדית התמונה שונתה לזו של הלהקה מחשש שהלהקה תואשם בפדופיליה. סנדיי פורטר קיבל קרדיט כצלם של העטיפה האמריקאית. למרות זאת, התמונה של רואן הופיעה בשרוול הפנימי בהוצאה האמריקאית ובהוצאה הקנדית. ב-2008, כאשר האלבום יצא בגרסה מחודשת, העיצוב המקורי עם תמונתו של רואן הופיע על כל המהדורות שיצאו בעולם.
ב-2008, גרסה מחודשת של האלבום יצאה, אשר כללה שירים שעובדו מחדש, יחד עם בי-סיידס ושירים נדירים. הגרסה המחודשת יצאה בשלושה פורמטים שונים.
הפצה > סינגלים

"A Day Without Me" ו-I Will Follow" יצאו כסינגלים ב-18 באוגוסט וב-24 באוקטובר 1980. "I Will Follow" הגיע למקום ה-20 במצעד המיינסטרים רוק, והפך ללהיט בתחנות רדיו של קולג'ים. דבר זה יצר באז סביב אלבום הבכורה של הלהקה. לפני האלבום U2 הוציאו מיני-אלבום בשם Three ובו שלושה שירים - "Out of Control", "Stories for Boys" ו-"Boy/Girl".
קבלה

ההוצאה המקורית של Boy מכרה כמעט מ-200,000 עותקים. המיקום הגבוה ביותר שאליו האלבום הגיע במצעד הבילבורד 200 היה 63, אך לאחר ההצלחה של החומר המאוחר יותר של U2, האלבום נכנס מחדש למצעד לתקופה ארוכה יותר. הוא הגיע למקום 52 בבריטניה. אף על פי שהביקורות על ההופעות החיות של הלהקה טענו שההופעות היו צפויות ושבונו השתמש ב-"יותר מידי הד", ההופעות האלו עזרו להראות את הפוטנציאל של U2, ומבקרים טענו שבונו מאוד כריזמטי, מלא תשוקה ומזכיר את רוד סטיוארט. Boy הוא האלבום היחיד של U2 אשר כל שיר ממנו, כולל כל בי-סייד, בוצע בהופעה חיה לפחות פעם אחת.
בבריטניה, הביקורות היו טובות. פול מורלי מה-NME שיבח את האלבום על היותו "ישר, ישיר וייחודי", בעוד שבטי פייג' מה-Sounds כינתה את U2 "משוררים הצעירים של השנה". המלודי מייקר שיבח את ה-Boy כאלבום "עשיר". לינדין ברבר כתב ש-"Boy הוא יותר מאסופה של רצועות טובות המסודרות באופן שרירותי," ושיש באלבום "תום ובלבול של הנעורים." בגרדיאן נכתב שזה הוא "אלבום בכורה חזק" אבל שהוא רק צריך "מנגינות קצת יותר חזקות כדי להיות מרשים."
ההתעסקות עם מיניות באלבום גרמה לכך שהוא התקבל בהתלהבות במועדונים להט"בים בארצות הברית זמן קצר לאחר שיצא.
האלבום דורג במקום ה-18 ברשימת האלבומים הטובים ביותר של בסקר המבקרים לשנת 1981 של Pazz & Joz מהוילג' ווייס. ב-2013, האלבום דורג במקום ה-417 ברשימת 500 האלבומים הגדולים בכל הזמנים של הרולינג סטון. ב-2006, האלבום דורג במקום ה-59 ברשימת 100 אלבומי הבכורה הטובים ביותר של Uncut.
רשימת השירים

כל השירים נכתבו והולחנו על ידי U2.
| צד א'> מס' | צד א'> שם | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | I Will Follow  | 3:40 |  |  |  |  |  |  |  |
| 2. | Twilight  | 4:22 |  |  |  |  |  |  |  |
| 3. | An Cat Dubh  | 4:46 |  |  |  |  |  |  |  |
| 4. | Into the Heart  | 3:27 |  |  |  |  |  |  |  |
| 5. | Out of Control  | 4:12 |  |  |  |  |  |  |  |
| צד ב'> מס' | צד ב'> שם | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | Stories for Boys  | 3:04 |  |  |  |  |  |  |  |
| 2. | The Ocean  | 1:34 |  |  |  |  |  |  |  |
| 3. | A Day Without Me  | 3:12 |  |  |  |  |  |  |  |
| 4. | Another Time, Another Place  | 4:31 |  |  |  |  |  |  |  |
| 5. | The Electric Co.  | 4:47 |  |  |  |  |  |  |  |
| 6. | Shadows and Tall Trees  | 5:13 |  |  |  |  |  |  |  |
| משך כולל: | משך כולל: | 42:52 |  |  |  |  |  |  |  |
משתתפי האלבום

U2
בונו – שירה
דה אדג׳ - גיטרה, קולות רקע
אדם קלייטון - גיטרה בס
לארי מולן ג׳וניור - תופים